ধর্ষণ এবং তার পরে হত্যা। নারকীয় কাণ্ডের আড়াই বছর পরে কাঁদতে দেখা গেল আদালতে ধর্ষক হিসেবে সাজাপ্রাপ্তদের। কাঠগড়ায় দাঁড়িয়ে কাঁদলেন কামদুনির ৬ অপরাধী। 
শনিবার নগর দায়রা আদালতে শুনানিতে আত্মপক্ষ সমর্থনের সুযোগ দেন বিচারক সঞ্চিতা সরকার। আর তখনই কেঁদে ভাসাল ওরা। আনসার আলি মোল্লা, আমিন আলি, সইফুল আলি মোল্লা, ইনামুল, ভোলা নস্কর সবার চোখেই জল। কারও মুখে প্রাণভিক্ষা, কারও সাজা কমানোর আবেদন।
কেউ কেঁদে বলল, ‘‘আমার তিনটে বাচ্চা। পরিবারে আমিই একা রোজগেরে।’’ কেউ বলল, ‘‘বাড়িতে বুড়ো মা-বাবা আছেন।’’ কেউ নিজেকে নির্দোষ বলে দাবি করল। কারও মুখে শোনা গেল, ‘‘বাবা পঙ্গু, তাই মাফ করে দিন। আমি খুব গরিব। ঘরে ১৮ বছরের মেয়ে।’’ কেউ আবার বললেন, ‘‘আমাকে ফাঁসানো হয়েছে। ধর্ষণের সঙ্গে কোনও যোগই নেই।’’
আরও পড়ুন— 
কামদুনি কাণ্ডে ৩ জনের ফাঁসি, ৩ জনের আমৃত্যু কারাবাস